Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3275

2. Megjegyzés – Lásd a 2.4. pontot a légi-jármű parancsnokának hatásköre tekintetében. 3.8 Elfogás Megjegyzés: Az „elfogás” kifejezés ebben az értelemben nem foglalja magában azt az esetet, amikor a veszélyben levő légi-jármű számára és kérésére a Nemzetközi Légi-közlekedési és Tengerhajózási Kutatási és Mentési Kézikönyv (IAMSAR – Doc 9731) II. és III. kötete alapján biztosítanak légi megközelítést és kíséretet. 3.8.1 A polgári légi-jármű elfogását a szerződő államok által kiadott megfelelő előírások és adminisztratív iránymutatások szerint hajtsák végre, amelyek megfelelnek a Nemzetközi Polgári Légiközlekedési Egyezmény és különösen annak 3 (d) cikkelye rendelkezéseinek, miszerint a szerződő államok kötelezettséget vállalnak arra, hogy állami légi-járműveikre vonatkozó előírásaik kiadásakor kellő figyelmet fordítanak a polgári légi-közlekedésben működő légi-járművek biztonságára. Ennek megfelelően a vonatkozó előírások és adminisztratív iránymutatások kidolgozása alkalmával, kellő figyelmet kell fordítani az 1. Függelék 2. részében és a 2. Függelék 1. részében található előírásokra. Megjegyzés: Elismerve, hogy a repülésbiztonság érdekében alapvető fontosságú, hogy a csak végső eszközként alkalmazott elfogás esetében használt bármilyen vizuális jelzéseket a polgári és katonai légi-járművek az egész világon helyesen értelmezik és viszonozzák, a Nemzetközi Polgári Légiközlekedési Szervezet Tanácsa a jelen Annex 1. Függelékéhez tartozó látási jelek elfogadása alkalmával sürgette a szerződő államokat annak biztosítására, hogy állami légi-járműveik szigorúan tartsák magukat azokhoz. Arra tekintettel, hogy a polgári légi-járművek elfogása minden esetben gyakorlati veszélyt jelent, a Tanács különleges ajánlásokat dolgozott ki és nyomatékosan kéri, hogy azokat a szerződő államok egységesen alkalmazzák. E különleges ajánlásokat az A. Melléklet tartalmazza. - 19 -

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes